15. Klima+ partnerskab med Klimaskovfonden (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til indgåelse af [adresse] partnerskab med 
Klimaskovfonden om skovrejsning og udtagning af lavbundsjord som led i at 
understøtte klimaplanens indsatser på disse områder og fremme arbejdet med 
implementering af den grønne trepart. Aftalen om [adresse] partnerskab er vedlagt som bilag.
I Favrskov Kommunes Klimaplan 2050 har Byrådet sat en målsætning om at rejse 521 ha skov og etablere 
350 ha vådområder inden 2030 samt yderligere arealer inden 2050.
Klimaskovfonden er en statslig fond etableret ved lov 29. december 2020 af et enigt Folketing. 
Klimaskovfonden skal fremme og finansiere omkostningseffektiv skovrejsning og udtagning af kulstofrige 
lavbundsjorder, herunder sikre finansiering af indsatserne gennem private bidrag fra virksomheder, 
organisationer, offentlige myndigheder og privatpersoner. Fonden har en startkapital på 100 mio. kr. 
Som kommune har man mulighed for at indgå et Klima+ partnerskab med Klimaskovfonden. Formålet med 
den strategiske samarbejdsaftale er at accelerere den arealbaserede klimaindsats ved at etablere nye 
skovområder og udtage kulstofrige lavbundsjorde. Det overordnede mål for det strategiske samarbejde er 
at skabe momentum for klimarelaterede skov- og naturprojekter i [adresse] ved at øge 
finansieringen og tilvejebringe arealer, hvor projekterne kan gennemføres. 
Hvis Favrskov Kommune vælger at indgå Klima+ partnerskabet, vil der være særlige muligheder for 
kommunens lodsejere, virksomheder og borgere:

Lodsejere, herunder kommunen, kan få støtte til at rejse skov eller udtage lavbundsjorder.

Virksomheder, organisationer og borgere kan være med til at reducere [adresse] og bidrage til 
lokale projekter.
Virksomheder får mulighed for at støtte den grønne omstilling i deres lokalområde, hvilket skaber positive 
formidlingsmuligheder, herunder i virksomhedernes ESG-rapport. Virksomhedsbidraget fungerer ifølge 
Klimaskovfonden godt i de kommuner, hvor der er en stærk relation mellem det lokale erhvervsliv og 
kommunen. 
Gennem [adresse] ”KFS standard” sikres en troværdig opgørelse af klimaeffekten, som kan 
bruges som dokumentation hos både kommune, lodsejere og virksomheder.
VURDERING
Teknik og Miljø vurderer, at et Klima+ partnerskab vil understøtte kommunens arbejde med klimaplanens 
målsætninger på disse områder. Partnerskabet vil desuden give mulighed for, at virksomheders og 
borgeres økonomiske bidrag til klimaindsatsen gennem Klimaskovfonden kanaliseres til lokale projekter i 
Favrskov Kommune. 
[adresse]: EMN-2024-02062
Dok-ID: 3846950
Sagsbehandler: kahn
Byråd
25. marts 2025  19:00
Klima+ partnerskabet supplerer allerede indgåede samarbejdsaftaler om skovrejsning med bl.a. 
Naturstyrelsen.
Aftalen træder i kraft, når den er underskrevet af begge parter og løber for minimum fem år. Aftalen kan 
opsiges af begge parter med seks måneders varsel.
ØKONOMI
Der er ingen direkte økonomiske konsekvenser for Favrskov Kommune, men aftalen skaber mulighed for 
medfinansiering til udtagning af lavbundsjord og til skovrejsning på kommunale arealer.
INDDRAGELSE
Der har været kommunikation med Klimaskovfonden om indholdet i og konsekvenser af et Klima+ 
partnerskab.
INDSTILLING
Direktøren for Teknik og Miljø indstiller til Byrådet:
1.
At der indgås et Klima+ partnerskab med Klimaskovfonden.
BESLUTNING
Teknik- og Miljøudvalget, 5. marts 2025:
Fraværende: Ingen
Indstilles godkendt. 
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Richard Schou
Økonomiudvalgets indstilling blev godkendt med 23 stemmer for og en imod. Ingen undlod at stemme. 
For stemte Ole Brandt, Joan Kjær, Kaspar Bech, Nicoline Berg, John Pedersen, 
Kirstine Hermansen, Andreas Schultz, Øvli Nilsson, Frederik Olesen, Stephan Vestergaard 
Laust Winther, Nadia Frederiksen, Beth Rasmussen, Yngve Frederiksen, Bobby Andresen, Jim Sørensen, Michael Rasmussen, 
Jon Nilsson, Christina Winther, Mille Schou, Sarah Laursen, William Mikkelsen, Thake Yda Holm 
og Jarl Mikkelsen.
Imod stemte Gurli Friis.
Bilag

Aftale om [adresse] partnerskab mellem Favrskov Kommune og Klimaskovfonden (3847380)
